Deckert saavutti normaalimäen hopeamitalin Lake Placidin talviolympialaisista 1980. Hän jakoi mitalin yhdessä Japanin Hirokazu Yagin kanssa. Seefeldin maailmanmestaruuskilpailuissa 1985 Deckert hyppäsi joukkuemäen pronssia voittaneessa Itä-Saksan mäkijoukkueessa. Samoissa kilpailuissa hän sijoittui normaalimäessä neljänneksi, jonka lisäksi häneltä löytyy vielä yksi neljäs tila vuoden 1982 Oslon MM-kilpailuiden joukkuemäestä.